Toortsie oor Carb Flu – toortsie.com
Toortsie oor Carb Flu
Mei 6, 2016 Mei 6, 2016 ~ Toortsie
Carb Flu, oftewel, Koolhidraatgriep (my eie skepping), is 'n angswekkende toestand wat die meeste nuwe Banters tref.
Dis mos nou al aan ons almal bekend hóé verskriklik verslawend suiker is. Wat baie mense egter nie besef nie, is wanneer daar van 'suiker' gepraat word, die nie net gewone suiker is wat van suikerriet af kom soos ons dit ken nie. Ons neem elke dag soveel suiker in sonder dat ons eers bewus is daarvan.
Ek was nou die aand by 'n funksie waar die lieflikste kosse bedien was, kos soos wat ek dit ook voor Banting gemaak het, en ek kon daardie aand net mooi niks eet nie, letterlik álles het massas suiker in gehad. Die voorgereg was 'n sampioensop wat met meel dik gemaak was, natuurlik saam met 'n snytjie brood. Toe volg die hoofgereg: Hoenderpastei, rys, braaiaartappels, ertjies en soet wortels. Die slaaie was koperpenniewortelslaai en beet en genadiglik koolslaai, waaroor daar ook suiker gestrooi was! Daarná was die heerlikste malvapoeding met roomys. Vir 'n nie-Banter 'n paradys. Vir 'n Banter 'n nagmerrie! Al hierdie kosse is gelaai met koolhidrate. En ja, ek het voorheen so geëet!
Nou besluit jy skielik oornag om van 'n Laevethoëkoolhidraatdieet oor te skakel na 'n hoëvet lae koolhidraat dieet en jou liggaam gaan in skok in. Hy kan net nie anders nie! Wat het geword van al die suikers waarvan hy vir jare geleef het? Hoe gaan hy oorleef? Angs! Vrees! Bewing! Wat moet hy skielik met hierdie ryk kosse maak wat hy vir jare nie gehad het nie? Hoe verwerk hy dit? Nog meer angs en bewing en vrees, tesame met die o n t t r e k k i n g s i m p t o m e. Jou liggaam kry onttrekkingsimptome, net soos wat 'n alkoholis of dwelmverslaafde kry as hy skielik die alkohol of dwelms los.
Jy voel sleg. Aaklig. Naar. Opgestop. Jy het hoofpyn. Jy is MOERIG. O Nee! Genade! So kan 'n mens nie voel nie! Jy voel na opgooi, jou vinger in jou keel druk. Regtig? Is dit nou nodig? Hoekom nie teruggaan na jou ou, gewone koolhidraatvolle dieet nie?
Want DAAR het jy ook nie so wonderlik gevoel nie, onthou? Onthou jy dat jy wil gesonder leef of gewig verloor of wat ook al?
Die goeie nuus? Dit gaan oor! Regtig! Party mense het dit vir een dag. Ek het dit vir drie dae gehad. Ander het dit vir 'n week of twee, oe ek kry hulle jammer, maar … byt vas, dit gaan oor, en DAN gaan jy WONDERLIK voel.
Toortsie by Finesse: Foto's en vreugde van saamwees
Posted in Banting, LCHF	Banting en Carb FlueCarb flueToortsie se Banting op Vrydae
‹ PreviousS staan vir Solero
Next ›T staan vir Tabernakel
14 thoughts on "Toortsie oor Carb Flu"
Mei 6, 2016 om 12:55 nm
Gelukkig het ek geen simptome gehad nie. Maar as ek nou hoe koolhidraat kos eet, voel ek siek!
Mei 6, 2016 om 1:05 nm
Jy was gelukkig!
Mei 6, 2016 om 1:43 nm
Ek het al baie probeer om suiker te los,maar teen die aand se kant wil ek my eie oë en iemand anders s'n ook uitkrap!!
Mei 6, 2016 om 1:54 nm
Ja, dit doen, maar dit gaan oor. 🙂
Mei 6, 2016 om 7:13 nm
Ek doen nie eintlik die banting ding nie maar sny die koolidrate en suiker uit, maar soms as ek koekies vir my huishulp uithaal slaan die reuk my tussen die oë
Mei 6, 2016 om 8:12 nm
Die reuk van die koekies? Ek het nou 'n gewone outydse kookmelkkoek vir my huismense gebak en 'n lekkie van die icing gevat. Genade! Dis skokkend verby!
Mei 7, 2016 om 7:09 nm
Hehehehe… dink mens word verslaaf…
Mei 12, 2016 om 5:12 nm
Dinsdag – dag 1 van banting nadat die skaal my groot laat skrik het. Dinsdagmiddag kry ek die lekkerste Lindt sjokolade, maar weerstaan dit om te proe. Woensdag voel ek sommer net goor en Woensdagaand deel ek die heerlike Lindt sjokolade met my kinders. Sug….
Mei 13, 2016 om 9:17 vm
Ai, jai, jai, wat 'n skade!
Junie 10, 2017 om 8:35 vm
Nee ek het geen ontrekk8ngsimptome gehad nie- en ongelukkig voel ek ook nie sleg as ek soms wel kroek ni….gisteraand bietjie malvapoeding by vriende geeet, vandag is suiker te hoog…
Junie 10, 2017 om 8:47 vm
Seegogga, ek het erg onttrekkingsimptome gehad.
Ek kroek maar min, maar voel nie regtig dan 'n effek op my liggaam nie, ek het wel 'n rukkie terug migraine gekry ná 'n stukkie soet kaaskoek.
Junie 10, 2017 om 2:40 nm
ek dink darie onttrekkingsimptome is 'n goeie ding. Dit hou jou op die regte pad.Ek kry bv nooit hoofpyn nie, ehawe as ek ernstig siek is met griep.